
ANUNȚ

Municipiului Marghita, cu sediul în Marghita, Calea Republicii, nr. 1, Județul Bihor organizează concurs pentru ocuparea postului contractual vacant de medic specialist, nivelul studiilor S, confirmat în specialitatea medicină generală/de familie, Compartiment asistenţă medicală în unităţile de învăţământ, punct de lucru creșa realizată în cadrul Programului guvernamental construire creșe ,,Sfânta Ana”, pe durată nedeterminată, cu 1/2 normă de 3,5 ore/zi, în conformitate cu prevederile Ordinului MS nr. 166 / 2023,
	
Concursul constă în următoarele etape:
Selecţia dosarelorde înscriere (proba A) şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare(proba D), prevăzută în anexa nr. 3 la Ordinul nr.166/2023;
Proba scrisă (proba B) : constă în 10 întrebări alcătuite de comisia de concurs pentru fiecare specialitate, prin extragerea a 10 subiecte din tematica probei scrise.
Subiectele pentru proba scrisă se stabilesc pe baza bibliografiei şi a tematicii de concurs, astfel încât să reflecte capacitatea de analiză şi sinteză a candidaţilor, în concordanţă cu nivelul şi specificul postului pentru care se organizează concursul.
Sunt declarați admiși la proba scrisă, candidații care au obținut minimum 50 puncte. 
La proba clinică/practică vor participa doar candidații care au fost declarați admiși la proba scrisă.
Proba clinică sau practică(proba C), în funcție de decizia comisiei de concurs: 
proba C - probă clinică: se va desfăşura într-o secţie de profil în care candidaţii nu au avut acces în ultimele 30 de zile, sau
proba C - proba practică, aceasta se va desfăşura potrivit celor menţionate în tematică şi conform criteriilor stabilite de comisie în funcţie de specialitate (număr de subiecte, timp de executare, expunere etc.).
Sunt declarați admiși la proba clinică/practică candidații care au obținut minimum 50 puncte.

Condiții generale:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h)din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
i) să aibă capacitate deplină de exercițiu.

Condiții specifice:
Medic specialist, nivelul studiilor S, confirmat în specialitatea medicină de medicină generală/de familie, pe perioadă nedeterminată, cu 1/2 normă:
a) Studii: studii universitare de licență absolvite cu diplomă de licență sau echivalent de medic medicină generală, specializarea medicină de familie.
b) Certificat de medic specialist confirmat în specialitatea medicină de familie.
c) Vechime în specialitatea studiilor: nu este necesară.
d) Certificatul de membru al Colegiului Medicilor din România, 
e) Avizul pentru exercitarea profesiei emis de Colegiul Medicilor din România valabil pe anul în curs,
f) Asigurarea de răspundere civilă, pentru greșeli în activitatea profesională, valabilă pentru anul în curs.
OBSERVAŢII:  La concurs nu pot participa medici rezidenți, medici stomatologi rezidenti aflati în ultimul an de pregătire. ( Art.7, alin.8 din Anexa 1, OMS 166/2023)
Documentele solicitate candidaților pentru întocmirea dosarului de concurs:
Conform art. 8 al Anexei nr. 1 din Ordinul nr.166/2023, în vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului, la sediul Municipiului Marghita. 
(1) Pentru înscrierea la concurs candidaţii vor prezenta un dosar cuprinzând următoarele documente:
a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
b) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului, respectiv copia de pe diploma de licenţă şicertificatul de specialist;
c) copie a certificatului de membru al organizaţiei profesionale cu viza pe anul în curs;
d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
e) acte doveditoare pentru calcularea punctajului prevăzut în anexa nr. 3 la Ordinul nr.166/2023;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursuluidin care să rezulte că este apt din punct de vedere fizic şi neuropsihic pentru exercitarea activităţii pentru postul pentru care candidează;
i) copia actului de identitate sau orice alt document care atestă identitatea, potrivit legii, aflate în termen de valabilitate;
j) copia certificatului de căsătorie sau a altui document prin care s-a realizat schimbarea de nume, după caz;
k) curriculum vitae, model comun european.
Documentele prevăzute la lit. d) şi f) sunt valabile 3 luni şi se depun la dosar în termen de valabilitate.
(2) Modelul orientativ al adeverinței menționate la lit. i) este prevăzut în anexa nr. 3 la HG nr.1336/2022.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b)-e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(6) Documentul prevăzut la alin. (1) lit. g) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

În vederea participării la concurs, candidații vor depune/transmite dosarul de înscriere în termen de 10 zile lucrătoare, de la data publicării anunțului, la sediul instituției, Calea Republicii nr.1, compartimentul resurse umane, salarizare, sau prin Poșta Română/serviciul de curierat rapid sau electronic, pe adresa de e-mail a instituției: primaria@marghita.ro, respectiv în perioada de la 21.10.2026 până la 03.11.2026, ora 16.00.
Documentele transmise electronic, vor fi prezentate obligatoriu și în original pentru certificarea acestora până cel târziu la data și ora organizării probei scrise.

Probele de concurs se vor desfăşura la sediul Municipiului Marghita, Calea Republicii nr.1

Calendarul de desfășurare a concursului:
Depunerea dosarelor înscriere la concurs:
Data limită de depunere a dosarelor                       			03.11.2026     ora 16.00
Data afișării rezultatelor selecției dosarelor de concurs        		05.11.2026
Probele de concurs:
Data susținerii probei scrise  						16.11.2026     ora 10.00
Data afișării rezultatelor scrise                     				16.11.2026
Data susținerii probei clinice/practice		                                   19.11.2026     ora 10.00  
Data afișării rezultatelor probei clinice/practice		            19.11.2026
Data afișării rezultatelor finale ale concursului         			24.11.2026

În termen de două zile lucrătoare de la data expirării termenului de depunere a dosarelor, comisia de concurs are obligația de a selecta dosarele de concurs pe baza îndeplinirii condițiilor de participare, precum și al punctajului rezultat din analiza și evaluarea activității profesionale și științifice pentru proba suplimentară de departajare (proba D) prevăzută în anexa nr. 3 la ordin.

Rezultatele selecției dosarelor de concurs și punctajul rezultat din analiza și evaluarea activității profesionale și științifice pentru proba suplimentară de departajare (proba D) se afișează cu mențiunea „admis“ sau „respins“, însoțită, după caz, de motivul respingerii, la sediul și pe pagina de internet a instituției, în termen de o zi lucrătoare de la expirarea termenului prevăzut pentru selecție.

Comunicarea rezultatelor la fiecare probă a concursului se realizează prin afișarea acestora la sediul și pe pagina de internet a instituției, în termen de o zi lucrătoare de la data finalizării probei, cuspecificareapunctajuluifiecărui candidat și mențiunea „admis“ sau „respins“, după caz.

După afişarea rezultatelor obţinute la selecţia dosarelor, proba scrisă sau proba clinică/practică, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probeiscrise şi a probei clinice/practice, sub sancțiunea decăderii  din acest drept. 

Rezultatele soluționării contestațiilor  se afișează în termen de o zi lucrătoare de la expirarea termenului  depunere a contestațiilor. 

Rezultatele finale se afișează în termen de o zi lucrătoare de la data afișării rezultatelor soluționării contestațiilor la ultima probă.

Punctajul final se calculează ca medie aritmetică a punctajelor obţinute la probele B şi C. Se consideră admiși candidații care au obținut cel mai mare punctaj aferent postului pentru care candidează.

Bibliografia și tematica de concurs se afișează lasediul și pe pagina de internet a instituției.

Informații suplimentare se pot obține la sediul Municipiului Marghita: Calea Republicii nr.1; cam.13, Serviciul buget-contabilitate, salarizare, resurse umane, Nistor Ana, sau tel. 0359/409977-int.15; e-mail: primaria@marghita.ro, site: www.marghita.ro.
Afișat în data de 21.10.2026, la sediul și pe pagina de internet a Municipiului Marghita.

             

             Primar					              Secretar general UAT	
                   Zsolt DEMIAN		                                      Cornelia DEMETER





BIBLIOGRAFIA ȘI TEMATICA DE CONCURS 
Medic specialist Medicina de familie 

I. Bibliografia de concurs:

1. Matei Dumitru, RestianAdrian –Esentialul in Medicina de familie - editia a patra, revizuita și îmbogatita, Editura Medicala Amaltea 2023
2. Pleşca Doina Anca - Protocoale de diagnostic şi tratament în pediatrie, Editura Amaltea, 2026;
3. Manual pentru asistența medicală școlară, București 2023, Coordonatori Maria Alexandru Cucu și Rodica Nicolescu – disponibil gratuit pe insp.gov.ro
https://insp.gov.ro/2024/07/10/manual-pentru-asistenta-medicala-scolara/
4.Ghid de lucru privind managementul șocului anafilactic în cabinetul de medicină școlară – disponibil gratuit pe www.ms.ro
https://www.ms.ro/media/documents/GHID_DE_LUCRU_SOC_ANAFILACTIC_27.03.pdf
5. Ordin nr. 1.503/6.821/2025pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos
6. Ordin nr. 1.456 din 25 august 2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor (modificat prin Ordinul nr. 1.885 din 16 septembrie 2021)
7. Ordinul Ministerului Sănătăţii nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar,cu modificările și completările aduse prin Ordinul ministrului sănătății nr. 1.582/2025
8. Ordinul nr. 1226/2012 pentru aprobarea Normelor tehnice privind gestionarea deseurilor rezultate din activităţi medicale si a Metodologiei de culegere a datelor pentru baza naţională de date privind deşeurile rezultate din activităţi medicale
9. Ordinul ministrului sănătății nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare





II. Tematica:

1. Matei Dumitru, Restian Adrian  –Esentialul in Medicina de familie - editia a patra, revizuita și îmbogatita, Editura Medicala Amaltea 2023
· Acordarea primul ajutor în prespital- urgențe hipertensive, infarctul miocardic acut, colica renală, sincopa, insuficiența respiratorie acută
· Boala diareică acută
· Parazitozele intestinale la copil
· Infecţiile tractului urinar la copil
· Bolile infecțioase ale copilăriei(rujeola,rubeola,parotidita epidemica, tusea convulsivă ,mononucleozainfecțioasa,megaleritemul epidemic sau febra a cincea(boala obrajilor pălmuiți))
· Hepatite acute
2. Pleşca Doina Anca - Protocoale de diagnostic şi tratament în pediatrie, Editura Amaltea, 2026;
· Urgențe pediatrice - Resuscitarea cardio-respiratorie la sugar si copil, șocul anafilactic, cetoacidoza diabetică, convulsiile febrile, starea de rău epileptic, hipocalcemia, mușcătura și înțepătura de insecte, epistaxisul în pediatrie, meningita acută, traumatismele craniene la copil
· Rinofaringita acută, sinuzita acută, otita medie acută, faringita streptococică, laringita acută, bronșiolita acută, pneumonia comunitară, pneumonia stafilococică, wheezingul recurent, astmul bronșic
· Gastrita acută, apendicita acută, refluxul gastroesofagian, constipația, hepatosplenomegalia, durerea abdominală cronică
· Cardiopatii congenitale
· Purpura trombocitopenică imunologică
· Diabetul zaharat, rahitismul
· Urticaria, alergia la proteinele din laptele de vacă
3. Manual pentru asistența medicală școlară, București 2023, Coordonatori Maria Alexandru Cucu și Rodica Nicolescu
· Triajul epidemiologic în colectivitățile de copii
· Ancheta epidemiologică în colectivitățile de copii
· Infecții streptococice
· Varicela
· Boala gură- mână- picior
· Roseola infantum
· Gripa 
· Depistarea precoce și dispensarizarea principalelor afecțiuniîn cabinetul medical școlar (viciile de refracție, viciile de postură,hipertensiunea arterială, obezitatea, hipostatura)
4.Ghid de lucru privind managementul șocului anafilactic în cabinetul de medicină școlară – disponibil gratuit pe www.ms.ro-integral
5. Ordin nr. 1.503/6.821/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos
· Capitolul I – Dispoziții generale
· Capitolul II – Organizarea evaluării și supravegherii stării de sănătate a antepreșcolarilor, preșcolarilor, elevilor și studenților din unitățile de învățământ preuniversitar și instituțiile de învățământ superior autorizate/acreditate, de către personalul medical
· Capitolul III- Modul de efectuare a examinărilor medicale de bilanț ale stării de sănătate și a examinărilor periodice stomatologice
· Anexa nr. 1 la metodologie – atributiile medicului din creșe, grădinițe, școli, licee, inclusiv din școli speciale

6. Ordin nr. 1.456 din 25 august 2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor (modificat prin Ordinul nr. 1.885 din 16 septembrie 2021)- integral
7. Ordinul Ministerului Sănătăţii nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar, cu modificările și completările aduse prin Ordinul ministrului sănătății nr. 1.582/2025 - integral
8. Ordinul nr. 1226/2012 pentru aprobarea Normelor tehnice privind gestionarea deseurilor rezultate din activităţi medicale si a Metodologiei de culegere a datelor pentru baza naţională de date privind deşeurile rezultate din activităţi medicale
· Anexa nr. 1, Capitolul 3 – Clasificări
· Anexa nr. 3 - Condiții de colectare prin separare la locul producerii, pe categoriile stabilite, a deșeurilor rezultate din activități medicale
9. Ordinul ministrului sănătății nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare:
· Curățarea -  Capitolul 2
· Dezinfecția - Capitolul 3
· Anexa nr. 3 – Procedurile recomandate pentru dezinfecția mâinilor, în funcție de nivelul de risc


ATRIBUŢIILE MEDICULUI ŞCOLAR/MEDICULUI DIN CREŞE

1. Identificarea şi managementul riscurilor pentru sănătatea colectivităţii
a) Semnalează în scris nevoile de amenajare şi dotare a cabinetelor medicale şcolare directorului  unităţii de învăţământ şi/sau autorităţii locale, după caz, depunând referate de necesitate.
b) Monitorizează respectarea condiţiilor de igienă din spaţiile de învăţământ, de cazare şi alimentaţie, din unităţile de învăţământ arondate, neregulile constatate vor fi consemnate într-un registru specific şi face recomandări de remediere a neregulilor constatate.
c) Instruieşte personalul administrativ şi auxiliar privind aplicarea şi respectarea normelor de igienă şi sănătate publică, în conformitate cu normele în vigoare.
d) Supraveghează recoltarea de produse biologice pentru investigaţiile de laborator, în vederea depistării afecţiunilor infecto-contagioase la subiecţi şi contacţi, în condiţii epidemiologice bine stabilite, conform protocoalelor.
e) Urmăreşte modul de respectare a normelor de igienă a procesului instructiv-educativ (teoretic, practic şi la orele de educaţie fizică).
f) Controlează, prin sondaj, igiena individuală a antepreşcolarilor, preşcolarilor şi şcolarilor.
2. Gestionarea circuitelor funcţionale
a) Evaluează circuitele funcţionale şi prezintă în scris directorului unităţii de învăţământ măsurile pentru conformarea la standardele şi normele de igienă.
b) Sprijină conducerea unităţii de învăţământ în menţinerea condiţiilor igienico-sanitare în conformitate cu normele în vigoare.
c) Monitorizează implementarea măsurilor propuse.
3. Monitorizează respectarea reglementărilor de sănătate publică şi supervizează corectarea abaterilor.
a) Raportează Direcţiei de Sănătate Publică judeţene şi a municipiului Bucureşti, în conformitate cu legislaţia în vigoare, toate cazurile şi/sau focarele de boli transmisibile, efectuează ancheta epidemiologică în colectivitate sub îndrumarea epidemiologilor din Direcţiile de Sănătate Publică judeţene şi a municipiului Bucureşti şi implementează măsurile necesare, stabilite conform metodologiilor elaborate de Institutul Naţional de Sănătate Publică.
4. Monitorizarea condiţiilor şi a modului de preparare şi servire a hranei
a) Monitorizează periodic starea de igienă a blocului alimentar, igiena echipamentului precum şi starea de sănătate a personalului blocului alimentar, consemnează constatările în caietul/fişa de control igienico-sanitar zilnic al blocului alimentar şi aduce la cunoştinţa conducerii eventualele abateri constatate, în vederea instituirii imediate a măsurilor corective.
b) Verifică meniurile care vor fi pregătite în săptămâna următoare în creşe, grădiniţe şi cantine şcolare, propune modificări în cazul meniurilor neconforme şi vizează meniurile care respectă legislaţia în vigoare.
c) Supraveghează efectuarea anchetelor alimentare periodice în unităţile cu bloc alimentar propriu şi le vizează în vederea respectării unei alimentaţii sănătoase, făcând recomandările necesare de remediere a meniurilor în funcţie de rezultatele anchetelor alimentare.
d) Monitorizează condiţiile igienico-sanitare din cantine şi sălile de masă special amenajate, precum şi modul de servire a mesei.
5. Servicii de menţinere a stării de sănătate individuale şi colective
5.1. Servicii curente:
Întocmeşte referat de necesitate pentru aprovizionarea şi dotarea cabinetului medical, conform baremului de dotare, în colaborare cu medicul coordonator şi îl înaintează angajatorului.
5.2. Imunizări:
a) Verifică antecedentele vaccinale ale copiilor la înscrierea în colectivitate şi pe întreg parcursul procesului de învăţământ, informează şi îndrumă părinţii/aparţinătorii legali către medicul de familie pentru efectuarea vaccinărilor în cazul în care acestea nu au fost efectuate corespunzător vârstei, conform recomandărilor prevăzute în Calendarul de vaccinări, din cadrul Programului naţional de vaccinare derulat de Ministerul Sănătăţii.
b) Eliberează, la cererea părinţilor sau a tutorelui legal instituit al copiilor, fişa cu vaccinările efectuate în unitatea de învăţământ, în vederea transmiterii către medicul de familie a informaţiilor complete privind vaccinarea copiilor.
c) Participă la realizarea de imunizări în situaţii epidemiologice speciale, stabilite prin ordin al ministrului sănătăţii.
d) Organizează activitatea de vaccinare în situaţii epidemiologice speciale, respectând condiţiile de igienă şi de siguranţă.
e) Colaborează cu direcţiile de sănătate publică judeţene şi a municipiului Bucureşti în vederea aprovizionării cu vaccinurile necesare în situaţii epidemiologice speciale.
f) Se îngrijeşte de întocmirea corectă a evidenţelor necesare şi de raportarea activităţilor de imunizare
realizate în situaţii epidemiologice speciale, conform normelor stabilite prin ordin al ministrului sănătăţii, cu respectarea prevederilor Legii 46/2003, legea drepturilor pacienţilor.
g) Eliberează părinţilor sau tutorilor legal instituiţi ai copiilor adeverinţe de vaccinare în cazul efectuării vaccinărilor în situaţii epidemiologice speciale, în vederea transmiterii către medicul de familie.
5.3. Triaj epidemiologic
a) Iniţiază supravegherea epidemiologică a antepreşcolarilor, preşcolarilor şi elevilor din unităţile de
învăţământ arondate.
b) Depistează şi declară bolile infecto-contagioase, conform reglementărilor în vigoare, izolează suspecţii şi informează conducerea unităţii de învăţământ în vederea instituirii măsurilor antiepidemice.
c) Participă la efectuarea de acţiuni de investigare epidemiologică a antepreşcolarilor suspecţi sau contacţi din focarele de boli transmisibile, sub îndrumarea metodologică a medicilor epidemiologi.
d) Aplică tratamentele chimioprofilactice în focarele de boli infecto-contagioase şi parazitare, la indicaţia scrisă a medicilor epidemiologi.
e) Semnalează şi solicită atât conducerii unităţii de învăţământ, cât şi direcţiilor judeţene de sănătate publică şi a municipiului Bucureşti necesitatea întreprinderii de acţiuni de dezinfecţie-dezinsecţie şi deparazitare în cazul focarelor parazitare (pediculoză, scabie), virale sau microbiene (tuberculoză, infecţii streptococice, boli diareice acute etc.) din creşe conform normelor legale în vigoare.
f) Iniţiază acţiuni de supraveghere epidemiologică a bolilor infecto-contagioase în sezonul epidemic.
g) Iniţiază, coordonează şi efectuează împreună cu asistenţii medicali triajul epidemiologic, la intrarea şi revenirea în colectivitate după vacanţele şcolare sau ori de câte ori este nevoie.
h) La revenirea preşcolarilor după vacanţe nu este necesară prezentarea avizului epidemiologic.
6. Servicii de examinare a stării de sănătate a antepreşcolarilor
6.1. Evaluarea stării de sănătate
a) Iniţiază şi participă la evaluarea stării de sănătate în unităţile de copii şi tineri arondate.
b) În campaniile de vaccinare şcolare în situaţii epidemiologice speciale, examinează antepreşcolarii,
care vor fi supuşi imunizărilor profilactice, pentru stabilirea eventualelor contraindicaţii, supraveghează efectuarea vaccinărilor şi apariţia reacţiilor adverse postimunizare (RAPI).
c) Examinează, în cadrul examenului medical de bilanţ al stării de sănătate, toţi antepreşcolarii, pentru aprecierea nivelului de dezvoltare fizică şi neuropsihică şi pentru depistarea precoce a unor eventuale afecţiuni.
d) Selecţionează, din punct de vedere medical, elevii cu probleme de sănătate, în vederea îndrumării spre Comisiile de orientare şcolar-profesională, la terminarea învăţământului gimnazial şi liceal.
e) Examinează antepreşcolarii care vor participa la concursuri, olimpiade şcolare şi în vacanţe, în diferite tipuri de tabere, eliberând avizul epidemiologic, în care se va menţiona şi patologia cronică a copilului, conform fişei medicale.
f) Eliberează avizul medical pentru antepreşcolarii/preşcolarii şi elevii care participă la concursuri/competiţii sportive şcolare cu caracter de masă, în conformitate cu starea de sănătate şi cu evidenţele medicale de la nivelul cabinetului medical şcolar. Avizul pentru competiţiile sportive de performanţă sunt eliberate de medicii specialişti de medicină sportivă.
g) Ia în evidenţă specială şi consemnează în fişa medicală documentele medicale eliberate de medicul
specialist pentru întocmirea dosarului de bursă socială pe criterii medicale.
h) Efectuează vizita medicală a elevilor care se înscriu în licee de specialitate şi şcoli profesionale/licee
vocaţionale.
i) Asigură asistenţă medicală pe perioada desfăşurării examenelor naţionale, examenelor de bacalaureat, atestatelor profesionale, concursurilor şi olimpiadelor şcolare, cu excepţia celor sportive, în timpul programului de lucru.
6.2. Monitorizarea copiilor cu afecţiuni cronice
Consemnează în registrul de evidenţă specială şi în fişa medicală documentele medicale eliberate de medicul specialist sau medicul de familie, în cazul antepreşcolarilor cu probleme de sănătate.
    6.3. Implementează, împreună cu direcţiile de sănătate publică judeţene şi a municipiului Bucureşti, programele naţionale de sănătate adresate copiilor şi tinerilor din creşele arondate
6.4. Elaborarea raportărilor curente pentru sistemul informaţional din sănătate
Completează împreună cu asistentele medicale din subordine raportările curente privind morbiditatea înregistrată şi activitatea cabinetelor medicale din creşe conform fişei lunare/anuale de raportare.
6.5. Eliberarea documentelor medicale necesare
Eliberează adeverinţe medicale la terminarea creşei şi în cazul transferului la o altă unitate de învăţământ, conform modelului din Anexa nr. 14.3 la ordin.
7. Servicii de asigurare a stării de sănătate individuale
7.1. Acordarea de îngrijiri pentru afecţiuni curente
a) Acordă, la nevoie, primul ajutor prespitalicesc antepreşcolarilor din unităţile de învăţământ arondate, în limitele competenţelor profesionale şi dotărilor.
b) Examinează, tratează şi supraveghează medical, antepreşcolarii cu afecţiuni acute, până la preluarea lor de către familie/reprezentantul legal/servicii de ambulanţă.
c) Acordă consultaţii la cerere antepreşcolarilor  din unităţile de învăţământ arondate şi eliberează bilete de trimitere şi reţete simple/gratuite.
7.2. Acordarea de bilete de trimitere
Eliberează la nevoie bilete de trimitere către medicul de altă specialitate antepreşcolarilor din unităţile de învăţământ arondate.
7.3. Acordarea de scutiri medicale
a) Eliberează pentru elevii cu probleme de sănătate scutiri temporare/parţiale de efort fizic şi de anumite condiţii de muncă, în cadrul instruirii practice în atelierele şcolare.
b) Eliberează adeverinţe medicale pentru motivarea absenţelor de la cursuri pentru elevii bolnavi consultaţi în cabinetul medical şcolar şi pentru cei externaţi din spital, în baza biletului de externare.
c) Eliberează scutiri medicale, anuale/temporare, parţiale sau totale, de la orele de educaţie fizică, în
conformitate cu prevederile legale în vigoare.
d) Vizează documentele medicale eliberate de alte unităţi sanitare pentru motivarea absenţelor şcolare.
8. Servicii de promovare a unui stil de viaţă sănătos
a) Medicul, în colaborare cu directorul unităţii de învăţământ, iniţiază, coordonează şi efectuează activităţi de educaţie pentru sănătate în cel puţin următoarele domenii:
(i) nutriţie sănătoasă şi prevenirea obezităţii sau altor boli legate de alimentaţie;
(ii) activitate fizică;
(iii) prevenirea fumatului, a consumului de alcool şi de droguri (inclusiv noile substanţe psihoactive);
(iv) educaţia pentru viaţa de familie, inclusiv profilaxia infecţiilor cu transmitere sexuală (ITS);
(v) acordarea primului ajutor;
(vi) pregătirea pentru acţiune în caz de dezastre;
(vii) instruirea grupelor "Sanitarii pricepuţi";
(viii) orice alte teme privind stilul de viaţă sănătos;
(ix) prevenirea bolilor transmisibile, inclusiv prin imunizare;
(x) educaţie pentru sănătate emoţională.
b) Iniţiază, coordonează şi participă, după caz, la lecţiile de educaţie pentru sănătate.
c) Participă, după caz, la lectoratele cu părinţii, pe teme care vizează sănătatea copiilor.
d) Ţine prelegeri, după caz, în consiliile profesorale, pe teme privind sănătatea copiilor.
e) Organizează instruiri ale personalului didactic şi administrativ în probleme de sănătate a copiilor, după caz.
f) Consiliază cadrele didactice în legătură cu principiile promovării sănătăţii şi ale educaţiei pentru sănătate,  în rândul antepreşcolarilor, preşcolarilor şi elevilor.
h) Participă la consiliile profesorale în care se discută şi se iau măsuri vizând aspectele sanitare din unitatea de învăţământ.
9. Alte atribuţii
Colaborează cu medicul coordonator în evaluarea profesională a asistentelor medicale din cabinetele medicale şcolare arondate.
10. Educaţie medicală continuă
Participă la programe de perfecţionare profesională şi la programe de educaţie medicală continuă, conform reglementărilor în vigoare.
    11. Alte activități:
a) Participă la instruirile pe probleme de medicină şi igiena şcolară, precum şi pe probleme sanitaro-antiepidemice, organizate de direcţiile de sănătate publică judeţene.
b) Participă la cursuri sau instruiri profesionale.
c) Ține evidența prezenței, verifică și vizează concediile de odihnă și întocmește foaia colectivă de prezență; 
d) Întocmește evaluările performanțelor profesionale individuale personalului coordonat; 
e) Îndeplineşte alte sarcini date de conducerea instituţiei, în legătură cu atribuţiile de serviciu, în limita competentelor profesionale;
f) În conformitate cu prevederile art.13 lit.d a Legii nr.319/2006 salariatul va respecta normele şi atribuţiile de S.S.M. corespunzător funcţiei exercitate. Îşi desfăşoară activitatea în conformitate cu pregătirea şi instruirea sa, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională, atât propria persoană cât şi alte persoane care pot fi afectate de acţiunile sau omisiunile sale în timpul procesului de muncă; utilizează corect echipamentul, aparatura, uneltele; cooperează cu angajatorul şi/sau lucrătorii desemnaţi, atât timp cât este necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor; cooperează cu angajatorul şi/sau lucrătorii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate; îşi însuşeşte şi să respecte precederile legislaţiei din domeniul securităţii şi sănătăţii  în  muncă şi măsurile de aplicare a acestora; participă la instructajul în domeniul securităţii şi sănătăţii în muncă specifice locului de muncă şi postului său.

